અફઘાન અધિકારીઓના જણાવ્યા પ્રમાણે નાટોનાં વડપણ હેઠળ રેઝોલ્યુટ સપોર્ટ મિશનના સભ્યો જે બખ્તરબંધ વાહનમાં જઈ રહ્યા હતા તેના પર આ આત્મઘાતી બોમ્બરે હુમલો કર્યો હતો. કાબુલના એક ભરચક વિસ્તારમાં આજે સવારે નાટોના કાફલા પર બ્લાસ્ટ થતાં ભારે અફરાતફરી મચી ગઈ હતી. જાહેર આરોગ્ય વિભાગના અધિકારીઓએ કાબુલમાં જણાવ્યું હતું કે આ આત્મઘાતી હુમલામાં ચારનાં મોત થયાં હતાં અને ઓછામાં ઓછા ૨૨ ઘવાયા હતા.